یانیندا دلبریمین اعتباریم اولماسادا،
یئنه غمین چکرم ، غمگساریم اولما سادا.
بدنده یاری جانیم قالماییب، گئدیب یاریم،
گرک دؤزوم غم – هیجرانه، یاریم اولماسادا.
گونوم کی، تار اولوب اول زولف اليندن، ای تاری،
ترنم ائیله، سنی تاری، تاریم اولماسادا.
اوزون خیالی بسیمدیر بهشت – کؤیوندا،
یوز ایل خیالیما گلمز، باهاریم اولماسادا.
لبینله مست گؤزون هر دوشنده خاطیریمه،
شرابه رغبیتم آرتیر، خؤماریم اولماسادا.
منیم بیر آهیم ایله شمعلر یانیر گئجه لر،
توخونما، شعله عشقم ، شراریم اولماسادا.
کمند – زولفله ، واحد ، اؤزوم شیکار اولدوم ،
منیم او آهو باخیشلی شیکاریم اولماسادا.
azb_Arab azb_Arab azb_Arab pes_Arab pes_Arab azb_Arab azb_Arab azb_Arab pes_Arab azb_Arab azb_Arab azb_Arab azb_Arab azb_Arab